රුපියල් මිලියන 328ක වියදමින් අනුරාධපුර නගරයේ සංවර්ධන වැඩසටහන් ක්‍රියාත්මක බව නගරාධිපති එච්.පී. සෝමදාස මහතා පවසයි.අනුරාධපුර නගර මධ්‍යයේ පිහිටි කූඹිච්චන්කුලම වැව සංචාරක කලාපයක් ලෙස සංවර්ධනය කිරීමට ජනාධිපතිතුමන්ගේ උපදෙස් මත ආර්ථික සංවර්ධන නියෝජ්‍ය ඇමැති එස්.එම්. චන්ද්‍රසේන මහතා එම අමාත්‍යාංශයෙන් රුපියල් මිලියන 300ක මුදලක් ලබාදී ඇතැයි නගරාධිපතිවරයා පැවැසීය.හරිස්චන්ද්‍ර උද්‍යානය සංවර්ධනය වෙනුවෙන් රුපියල් මිලියන 10ක මුදලක්ද වැය කොට එහි ඉදිකිරීම් නිමවා ඇති අතර, සංචාරකයින් සහ අනුරාධපුර වන්දනාවේ පැමිණෙන බැතිමතුන්ගේ පහසුවටරුපියල් මිලියන 18ක් වැය කොට නගර සභා සංචාරක නිවාස‍යේ ඉදිකිරීම් කටයුතුද අවසන් කළ බවද සෝමදාස මහතා දැන්වීය.මීට අමතරව කොළඹ, නෙළුම් පොකුණ රගහලට සමාන විසල් රංගන ශාලාවක් ඉදිකිරීමට අවශ්‍ය මූලික කටයුතු ද මේ වනවිට සකසා ඇති අතර, ජනාධිපතිතුමන් විසින් චීන රජයෙන් කරන ලද ඉල්ලීමකට අනුව රංග ශාලාවේ කටයුතු ආරම්භ කිරීමට නියමිතව ඇතැයි ඒ මහතා පැවැසීය..